Cyfarfu’r Cyngor Cymuned nos Iau Gorffennaf 15 2021 am 7.30 o’r gloch yn festri Tabor

Presennol : Dylan Davies, Huw Griffith, Angharad Evans, Islwyn Jones a’r clerc

Ymddiheuriadau : Margaret Lewis, Lynn Davies, Angharad Jenkins, Rowland Rees Evans.

Darllenwyd cofnodion cyfarfod mis Mai a nodiadau mis Mehefin ac arwyddwyd eu bod yn gywir.

Materion yn codi

1 Darllenwyd ateb y Cyngor Sir yn egluro’r rheswm dros roi Rhydrosser yn hytrach na Llanrhystud ar yr arwydd newydd ger Esgair. Ni chafwyd ymateb i’r ddau ymholiad arall.

2 Ateb wrth y cwmni yswiriant fod Public Liability yn ein diogelu er nad yw’r asedau eu hun wedi eu hyswirio ond i ni fedru dangos fod yr asedau yn cael eu cynnal yn ddiogel. Mae’n rhaid cael tri amcangyfrif o gost atgyweirio llechu to’r cysgodfan bws yn y pentre ond dim ond un sydd wedi dod i law. Cytunwyd i aros am ddau arall cyn penderfynu ynglŷn a pheintio.

Gohebiaeth

Cais Cynllunio ger Talwrn Llyn, Joppa A210448. Nifer o’r gwrthwynebwyr yn Joppa wedi anfon copi o’u gwrthwynebiad at y Cyngor Cymuned. Yn sgil hyn daeth cais ar i wefan y Cyngor gynnwys gwybodaeth yn Saesneg hefyd. Cytunwyd i gynnwys crynodeb o drafodaethau’r Cyngor ac unrhyw benderfyniadau yn Saesneg yn y dyfodol.

Cais Cynllunio Wern Fach A210531. Hysbysiad ymlaen llaw am roi tô dros iard. Ni welwyd bod angen trafod hwn.

Ymgynghoriad ar Reoliadau Cymwysterau Clercod. Tystysgrif mewn Gweinyddu’r Cyngor Lleol CiLCA fyddai’r cymhwyster lleiaf y gofynnid amdano. Nid yw’n orfodol ar hyn o bryd.

Ymgynghoriad ar roi hawl i Gyngor Cymuned Cymwys i fasnachu. O edrych yr amodau, ni fyddai’n bosib i’r Cyngor gyrraedd statws ‘Cymwys’

Canllaw diwygiedig ar y Cod Ymddygiad. Printiwyd copi o’r crynodeb (14 tudalen) fydd ar gael i unrhyw un ei ddarllen.

Cymorth Cynllunio Cymru yn cynnig sesiynau cymorth cynllunio ar-lein a gwybodaeth am sesiynau hyfforddiant trwy weminar.

Comisiynydd Plant Cymru wedi llunio tudalen ar y we o’r gweithgareddau a gynlluniwyd ganddynt y gall plant a phobl ifanc gael mynediad am ddim. Haf o Hwyl. Gofyn am wybodaeth am ddigwyddiadau lleol i’w hychwanegu at y dudalen. Ni wyddis am unrhyw drefniant lleol.

Derbyniwyd adroddiad Blynyddol Panel Heddlu Dyfed Powys. Yr Heddlu hefyd yn rhybuddio am sgâm WhatsApp HiJack a sgâm Diweddaru Ffôn Symudol.

Ysgogydd Gogledd Ceredigion Bro360 yn cymell pawb i gynnal digwyddiad ar y penwythnos cyntaf ym Medi – Gŵyl Bro. Cytunwyd i feddwl amdano.

Adnoddau ar y we oddi wrth y Cyngor Sir yn dangos llefydd i gerdded, beicio a reidio yng Ngheredigion. Mae’n cynnwys mapiau o’r llwybrau, addasder, pellter, lle parcio, cyfleusterau a dodrefn megis gatiau, pontydd a sticil.

Ariannol

Adroddwyd bod y cais am y praesept ar gyfer 2021/22 wedi nodi’r swm o £3012, trwy gamgymeriad, yn lle £3120 fel y cytunwyd, yr un fath â llynedd. Derbyniwyd y ffaith y byddai gan y Cyngor £108 yn llai nag y disgwylid.

Ar 30 Mehefin – Cyfrif Cyfredol - £2918.18 gyda £300 cyflog i fynd allan ddiwedd mis Gorffennaf.

Cyfrif Cymunedol - £22,030.48 gydag un siec £200 heb ei chyflwyno.

Unrhyw fater arall

Datganwyd cwynion nifer o yrwyr am yr anhawster i droi i hewl Brynchwith. Mae cilfach yn nes ymlaen ond yn rhy fach i dractor yn tynnu offer ffermio na loriau mawr i fedru troi. Y clerc i gysylltu â’r Cyngor Sir i ddarganfod perchennog y tir gyda golwg ar iddynt gael caniatâd i ehangu’r gilfach.

Cynnal a Chadw’r ddau ddiffibrilator – awgrymwyd cysylltu â Jayne Jones, Pantlleinau yn y lle cyntaf.

Dyddiad y cyfarfod nesaf Medi 16 yn Neuadd Santes Ursula am 8 o’r gloch

The Community Council met on July 15 2021 at 7.30

Present : Dylan Davies (chair), Huw Griffith, Angharad Evans, Islwyn Jones and clerk

Apologies : Margaret Lewis, Lynn Davies, Angharad Jenkins, Rowland Rees Evans

Matters arising

County Council’s response to putting Rhydrosser on the new sign by Esgair.

Insurance Company’s reply regarding Public Liability in relation to assets. Waiting on quotes for replacing loose tiles on bus shelter in centre of village.

Correspondence

Many objectors to the proposed development at Talwrn Llyn, Joppa sent copies of their objections to the Community Council. It was agreed to allow the request for a synopsis of the Council’s discussion to be included in English in the minutes from now on.

Consultation launched on rules for Clerks Qualifications

Revised Code of Conduct.

On-line training sessions

Children’s Commissioner for Wales’ list of events for children over the Summer.

Annual Report Police Commissioner. Warning about WhatsApp HiJack sgam and Mobile Phone replacement.

Information from County Council regarding places to walk, bike or ride in Ceredigion.

Complaints re difficulty for large vehicles to turn towards Brynchwith. Highways Dept. to be consulted.

Upkeep of deffibrilators. Clerk to contact the present caretaker.

Next meeting September 16th 2021